Diari Oficial de la Generalitat Valenciana


Sumari del DOGV 3413, del 15-01-1999 (1998/11563)

ORDRE de 21 de desembre de 1998, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de desembre de 1993 (DOGV núm. 2.188, de 19 de gener de 1994), i també l'Ordre de 13 d'octubre de 1997 (DOGV núm. 3.108, de 27 d'octubre de 1997) i que afecten l'àmbit territorial d'actuació de les oficines comarcals de la Ribera Alta i la Costera i la Canal, i la denominació de les unitats administratives que la integren.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/12/21/(1)/dof/vci/html**

### Dades del document

Número de DOGV
:   3413

Data del DOGV
:   15-01-1999

Secció del DOGV
:   I. DISPOSICIONS GENERALS

Número del document
:   1998/11536


Data del document
:   21-12-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 de desembre de 1998, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 23 de desembre de 1993 (DOGV núm. 2.188, de 19 de gener de 1994), i també l'Ordre de 13 d'octubre de 1997 (DOGV núm. 3.108, de 27 d'octubre de 1997) i que afecten l'àmbit territorial d'actuació de les oficines comarcals de la Ribera Alta i la Costera i la Canal, i la denominació de les unitats administratives que la integren. [1998/11846]
  
El Decret 179/1993, de 28 de setembre, del Govern Valencià, va aprovar el Reglament Orgànic i Funcional de la Conselleria d'Agricultura, Pesca i Alimentació, i va crear, definitivament, les oficines comarcals d'aquesta conselleria. Així abordava la reestructuració dels seus serveis perifèrics.
  
L'Ordre de 23 de desembre de 1993, de la Conselleria d'Agricultura, Pesca i Alimentació (DOGV núm. 2.188, de 19 de gener de 1994), per la qual es regulen les funcions i l'estructura de les oficines comarcals, definia les zones d'actuació de la Conselleria i les adequava als objectius proposats en el preàmbul del decret esmentat, que se centren, principalment, en la necessitat de millorar el funcionament de l'administració agrària i adaptar a les noves demandes del sector les assistències que cal prestar des de les mateixes comarques. Això va suposar la concreció d'una primera fase de reordenació administrativa amb vista a la racionalització de les estructures de gestió, amb reducció de les unitats administratives però amb el manteniment del nivell de serveis prestat fins aquell moment.
  
Tot això queda confirmat en el preàmbul del Decret 35/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, en el qual s'indica expressament la continuació amb un model de descentralització i desconcentració administrativa, amb la potenciació dels serveis territorials i les oficines comarcals de la Conselleria.
  
En l'Ordre de 13 d'octubre de 1997, de la Conselleria d'Agricultura, Pesca i Alimentació (DOGV núm. 3.108, de 27 d'octubre de 1997), s'especificava la denominació de les oficines comarcals i les unitats territorials que la integren, i l'àmbit territorial per a l'actuació d'aquestes, i quedaven reordenades definitivament com s'indicava en l'annex.
  
L'aplicació d'aquestes ordres ha posat de manifest alguns aspectes que desemboquen en una disfuncionalitat entre la comarcalització establida i que afecta les oficines comarcals de la Ribera Alta, i la Costera i la Canal.
  
L'Oficina Comarcal de la Ribera Alta, amb seu a Alzira, està integrada per les unitats administratives de: Alzira, Carcaixent, Carlet i Villanueva de Castellón. La Unitat Territorial de Carlet té una comarca de treball amb una agricultura ben diferenciada de la resta de la Ribera Alta, amb un alt volum de treball suficient perquè es constituïsca com a oficina comarcal.
  
L'Oficina Comarcal de la Costera i la Canal, amb seu a Xàtiva, engloba dues comarques i està integrada per les unitats administratives de: Xàtiva i Enguera. La comarca d'Enguera i la Canal, respecte de la comarca de la Costera, presenta diferències agrícoles i socials molt notables.
  
En conseqüència i de conformitat amb l'article 44 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Es modifica l'annex de l'Ordre de 13 d'octubre de 1997 (DOGV núm. 3.108, de 27 d'octubre de 1997), que especificava la denominació de les oficines comarcals de la Ribera Alta, i la Costera i la Canal, i les unitats territorials que integren, com també l'àmbit territorial per a la seua actuació. Aquestes oficines queden reordenades definitivament com s'indica en l'annex d'aquesta ordre.
  
Article 2
  
Es crea l'Oficina Comarcal de la Ribera Alta - Carlet, fins ara Unitat Territorial de Carlet, que se segrega, així, de l'Oficina Comarcal de la Ribera Alta.
  
Article 3
  
L'Oficina Comarcal de la Ribera Alta es denominarà Oficina Comarcal de la Rivera Alta - Alzira.
  
Article 4
  
Es crea l'Oficina Comarcal d'Enguera i la Canal, fins ara Unitat Territorial d'Enguera, que se segrega, així, de l'Oficina Comarcal de la Costera i la Canal.
  
Article 5
  
L'Oficina Comarcal de la Costera i la Canal passa a denominar-se Oficina Comarcal de la Costera.
  
Article 6
  
Les noves oficines comarcals de la Ribera Alta - Carlet, i Enguera i la Canal en l'àmbit territorial de les quals s'inclouen termes municipals que, com a conseqüència d'aquesta ordre, s'integren en altres oficines comarcals, remetran immediatament a aquestes tots els expedients administratius i la informació que tinguen en poder seu o en tramitació i que resulten afectats per aquesta modificació. Així mateix, notificaran, com siga procedent segons dret, aquesta circumstància als interessats en els expedients en tramitació que es vegen afectats pel canvi de delimitació territorial i els comunicaran l'adreça de la nova oficina comarcal en la qual continuarà la tramitació dels expedients.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
Valencia, 21 de desembre de 1998
  
La consellera d'Agricultura, Pesca i Alimentació
  
M. ÀNGELS RAMON-LLIN I MARTÍNEZ
  
ANNEX
  
Delimitació territorial de l'àmbit d'actuació de les oficines comarcals de la Ribera Alta - Carlet i d'Enguera i la Canal, de la Conselleria d'Agricultura, Pesca i Alimentació.
  
Província de València
  
Oficina Comarcal de la Costera
  
Seu: Xàtiva
  
Unitats administratives que integra:
  
46720 - Unitat Territorial de Xàtiva
  
Municipis que en constitueixen l'àmbit territorial:
  
L'Alcúdia de Crespins, Barxeta, Canals, Cerdà, l'Ènova, la Font de la Figuera, Genovés, la Granja de la Costera, Lugar Nuevo de Fenollet, Llanera de Ranes, Llosa de Ranes, Manuel, Moixent, Montesa, Novetlè, Rafelguaraf, Rotglá y Corberá, Torrella, Vallada, Vallés i Xàtiva.
  
Oficina Comarcal d'Enguera i la Canal
  
Seu: Enguera
  
Unitats administratives que integra:
  
46183 - Unitat Territorial d'Enguera
  
Municipis que en constitueixen l'àmbit territorial:
  
Anna, Bicorp, Bolbaite, Chella, Enguera, Estubeny, Millares, Navarrés i Quesa.
  
Oficina Comarcal de la Ribera Alta - Alzira
  
Seu: Alzira
  
Unitats administratives que integra:
  
46853 - Unitat Territorial d'Alzira
  
46016 - Unitat Territorial de Carcaixent
  
46278 - Unitat Territorial de Villanueva de Castellón
  
Municipis que en constitueixen l'àmbit territorial:
  
Albalat de la Ribera, Alberic, Alcàntera de Xúquer, Algemesí, Alzira, Antella, Beneixida, Benimuslem, Carcaixent, Cárcer, Cotes, Gavarda, Guadassuar, Masalavés, la Pobla Llarga, San Juan de Énova, Sellent, Senyera, Sumacàrcer, Tous i Villanueva de Castellón.
  
Oficina Comarcal de la Ribera Alta - Carlet
  
Seu: Carlet
  
Unitats administratives que integra:
  
46560 - Unitat Territorial de Carlet
  
Municipis que en constitueixen l'àmbit territorial:


Còpia Permalink ELI